**Ա Մ Փ Ո Փ - Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ <<ԳՈՒՅՔԸ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ>> ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
|  | **Առարկության, առաջարկության հեղինակը, ստացման ամսաթիվը, համարը** | **Առաջարկության, առարկության բովանդակությունը** | **Եզրակացություն** |
| 1 | ՀՀ ֆինանսների նախարարություն | Նախագծով նախատեսվում է Երևան քաղաքի Սարյան փողոցի 22 շենքի N 5 տարածքի հասցեում գտնվող ՀՀ սեփականությունը հանդիսացող 335.8 քառ. մետր ընդհանուր մակերեսով և 67,639.2 հազ. դրամ սկզբնական արժեքով տարածքը (այսուհետ` Գույք) հետ վերցնել «Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության աշխատակազմ» պետական կառավարչական հիմնարկից (այսուհետ` Նախարարություն) և ամրացնել «Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ» պետական կառավարչական հիմնարկին (այսուհետ` Վարչություն):  Միաժամանակ Նախագծի 2-րդ կետի 2-րդ ենթակետով Վարչության պետին հանձնարարվում է մեկամսյա ժամկետում ներկայացնել Գույքի ՀՀ օրենսդրությամբ սահմանված կարգով օտարման վերաբերյալ առաջարկություն:  Ընդ որում որպես հիմնավորում նշվում է, որ Գույքը չի շահագործվում և Գույքի պահպանման ծախսերից խուսափելու համար առաջարկվում է այն օտարման նպատակով հանձնել Վարչությանը: Մինչդեռ «Պետական գույքի կառավարման մասին» ՀՀ օրենքի 20-րդ հոդվածի 1-ին մասի համաձայն` պետական գույքի օտարման հիմնական նպատակներն են` պետական գույքի հետագա օգտագործման արդյունավետության բարձրացումը, պետական գույքն ակտիվ տնտեսական շրջանառության մեջ դնելը, պետական գույքի օտարումից ստացված միջոցների հաշվին պետական և համայնքային բյուջեների եկամուտների ավելացումը: Հետևաբար գտնում ենք, որ գույքի չշահագործվող լինելու հանգամանքը դեռևս պետական գույքի օտարման բավարար հիմք չէ, և եթե Գույքը Նախարարության կարիքների օգտագործման համար համարվել է ոչ նպատակահարմար, ապա, դա չի նշանակում, որ այն չի կարող օգտագործվել պետական այլ մարմինների կարիքների համար:  Ելնելով վերոգրյալից առաջարկում ենք Նախագծի 2-րդ կետում «օտարման» բառը փոխարինել «տնօրինման» բառով: | Նախագիծը խմբագրվել է: |
| 2 | ՀՀ ԿԱ պետական գույքի կառավարման վարչություն | Ի պատասխան 07.12.2017թ. Ձեր N01/16.1/22201-17 գրության՝ կապված <<Գույք հետ վերցնելու և ամրացնելու մասին>> ՀՀ կառավարության որոշման նախագծի վերաբերյալ կարծիք տրամադրելու հետ՝ առաջարկում եմ նախագծից հանել Երևան քաղաքի Սարյան փողոցի 22 շենքի N5 հասցեում գտնվող տարածքի օտարման առաջարկություն ներկայացնելու վերաբերյալ դրույթը: | Նախագիծը խմբագրվել է |
| 3 | ՀՀ արդարադատության նախարարություն | «Գույքը հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը համապատասխանում է Հայաստանի Հանրապետության օրենսդրության պահանջներին: |  |